SET ปิดเช้าพุ่งกระฉูด 24 จุด ตามตปท. เก็งเฟดคุม Bond yield หลังส่งซิกผ่อนคลายการเงิน
SET ปิดเช้าพุ่งกระฉูด 24 จุด ตามตปท. เก็งเฟดคุม Bond yield หลังส่งซิกผ่อนคลายการเงิน โดยดัชนีช่วงเช้าปิดที่ระดับ 1,527.76 จุด เพิ่มขึ้น 24.40 จุด หรือ 1.62% มูลค่าการซื้อขาย 6.13 หมื่นล้านบาท
3 มี.ค. 2564

สื่อข่าวรายงานว่า ดัชนีช่วงเช้าปิดที่ระดับ 1,527.76 จุด เพิ่มขึ้น 24.40 จุด หรือ 1.62% มูลค่าการซื้อขาย 6.13 หมื่นล้านบาท 
10 หุ้นดันดัชนีเช้านี้

ด้านนักวิเคราะห์ เปิดเผยว่าตลาดหุ้นไทยเช้านี้สดใส เป็นไปในทิศทางเดียวกับตลาดต่างประเทศ โดยตลาดหุ้นภูมิภาคเอเชียเช้านี้เคลื่อนไหวในแดนบวกเช่นเดียวกับดาวโจนส์ฟิวเจอร์ส และราคาน้ำมันฟิวเจอร์สบวกราว 0.6% ช่วยหนุนกลุ่มพลังงาน หลังจากหนึ่งในคณะผู้ว่าการธนาคารกลางสหรัฐ (เฟด) ออกมาส่งสัญญาณว่าเฟดจะยังใช้นโยบายผ่อนคลายทางการเงินต่อไปในการดูแลสภาพคล่อง ซึ่งทำให้มองว่าเฟดน่าจะคุมอัตราผลตอบแทนพันธบัตร (Bond yield) ได้
ทั้งนี้ ตลาดบ้านเราได้รับแรงหนุนจากหุ้นในกลุ่มที่คาดหวังการเปิดประเทศ หลังจากที่มีการกระจายวัคซีนในต่างประเทศได้เร็ว และไทยก็จะมีหารือเรื่องวัคซีนพาสปอร์ตสัปดาห์หน้า ทำให้มีความคาดหวังการเปิดรับนักท่องเที่ยวต่างชาติได้เร็วขึ้น โดยเฉพาะแหล่งท่องเที่ยวสำคัญ อย่างภูเก็ต, สมุย เป็นต้น ทำให้วันนี้หุ้นในกลุ่มท่องเที่ยวคึกคัก และหุ้นกลุ่มแบงก์ขึ้นมาได้หลังจากที่ Bond yield ของไทยยังสูงขึ้น นอกจากนี้ ดัชนีฯขึ้นมายืนเหนือระดับ 1,500 จุดเป็น Sentiment ที่ดีต่อตลาดฯ
สำหรับแนวโน้มการลงทุนในช่วงบ่ายนี้ คาดว่า ตลาดฯมีโอกาสทรงตัวหลังจากช่วงเช้าขึ้นไปมากแล้ว พร้อมให้แนวรับ 1,520 จุด ส่วนแนวต้าน 1,530-1,535 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL มูลค่าการซื้อขาย   7,688.80 ล้านบาท  ปิดที่  63.50 บาท เพิ่มขึ้น 3.25 บาท
STA   มูลค่าการซื้อขาย   3,730.55 ล้านบาท  ปิดที่  48.00 บาท ราคาไม่เปลี่ยนแปลง
AOT   มูลค่าการซื้อขาย   3,468.88 ล้านบาท  ปิดที่  67.00 บาท เพิ่มขึ้น 1.75 บาท
OR    มูลค่าการซื้อขาย   1,678.35 ล้านบาท  ปิดที่  29.50 บาท เพิ่มขึ้น 0.25 บาท
BBL   มูลค่าการซื้อขาย   1,492.37 ล้านบาท  ปิดที่ 124.50 บาท เพิ่มขึ้น 2.50 บาท